Յաշումով նրբանցք

**Յաշումով նրբանցք** (), Սանկտ Պետերբուրգի Վիբորգի շրջանում գտնվող փողոց, որն անցնում է Ժակ Դյուկլոյի փողոցից մինչև Վերնադսկու փողոց։ Նրբանցքի սահմանները սկզբում հասնելիս է եղել միայն մինչև Տիխորեցկի պողոտա, սակայն որոշ ժամանակ անց հյուսիսարևելյան հատվածը նույնպես սկսել է պատկանել փողոցին։ Փողոցի ճանապարհը հողապատ է, այն առանձնանում է գլխավոր փողոցներից և նրանց հետ ոչ մի հատում չունի։

## Պատմություն
### Առաջին նրբանցք
«Յաշումով նրբանցք» անվանումը ի հայտ է եկել 1887 թվականին։ Նախկինում այդ հատվածում մի տուն է եղել և հենց տան սեփականատիրոջ ազգանունից ծագել է նրբանցքի անունը։ Փակուղուց ոչ հեռու՝ Յաշումով փողոցի մոտ գտնվում է Պրիյուտսկայա փողոցը, այն ուղղված է դեպի Պոլիտեխնիկական փողոց։ Որոշ ժամանակ նրբանցքի անունը մարդկանց մեծամասնությունը սխալ է իմացել, օրինակ՝ հասցեների գրքերում նրբանցքը նշվում էր որպես «Իշումով փողոց»։

1950-ականներին Օլգայի փողոցից դեպի հյուսիս գտնվող նրբանցքի հատվածը ներառվել է «Ռեկոնդ» գործարանի տարածքում, իսկ մնացած հատվածին միացվել է Սոսնովսկայա փողոցը։ 1964 թվականի հունվարի 16-ին կրկին վերանվանվել է՝ կոչվելով Կուրչատովի փողոց։

### Երկրորդ նրբանցք
thumb|220px|Յաշումովի նրբանցք, 2019 թվականի լուսանկար Ռաևսկու պողոտայից հարավ-արևմտյան ուղղությամբ
2014 թվականի հոկտեմբերի 7-ին որոշում է կայացվել՝ «Յաշումով նրբանցք» անվանումը տալ Ժակ Դուկլոյի փողոցի և Տիխորեցկի պողոտայի միջև գտնվող անցուղուն, որն այդ ժամանակ անանուն էր, բայց ամենասկզբից հենց այդ անունն է կրել։  Ընդ որում, ճանապարհը միշտ եղել է հողապատ, անմխիթար վիճակում, որի պատճառով երթևեկությունը գրեթե անհնար էր և  վարորդները պարբերաբար բողոքում էին։ Ղեկավարական կազմը ձեռնպահ է եղել ճանապարհը վերանորոգելու գործում՝ պատճառաբանելով, որ այն ընդհանուր օգտագործման ճանապարհ չէ, այսինքն՝ չի մտնում գլխավոր ճանապարհների ցանկի մեջ։ Այդ իսկ պատճառով 2017 թվականին Վերնադսկու փողոցի մոտ՝ Ժակ Դուկլոյի փողոցի կողմից, նրբանցքը փակվել է բետոնե բլոկներով։

2020 թվականի հուլիսի 25-ին Սանկտ Պետերբուրգի կառավարության որոշմամբ անունը տրվել է Ժակ Դուկլոյի փողոցից մինչև Վերնադսկի փողոց ընկած հատվածին, հետագայում փողոցի մնացած հատվածը նույնպես միացվել է Վերնադսկու փողոցին, որը հնարավորություն է տվել ճանապարհը համարել ընդհանուր օգտագործման և ասֆալտապատել այն։

## Նկարագրություն
Նրբանցքը գտնվում է Սանկտ Պետերբուրգի Վիբորգի շրջանում, սկսվում է Ժակ Դյուկլոյի փողոցից, հասնում մինչև Վերնադսկու փողոց։ Հետագայում Վերնադսկու փողոցի մոտ գտնվող ծառուղու հողամասը պետականորեն միացվել է նրբանցքի հատվածին։ Միացված հատվածը հարակից է Ռաևսկու պողոտային, որն իր հերթին ընդայլնվելով հարակից է դարձել Տիխորեցկու պողոտային։  

Ժակ Դուկլոյի փողոցից մինչև Վերնադսկու փողոց ընկած հատվածում նրբանցքն ունի հողային ծածկույթ և չի պատկանում հանրային ճանապարհների թվին, Վերնադսկու փողոցի կողմից անցուղին փակ է բետոնե բլոկներով։ Վերնադսկու փողոցին հանձնված հատվածը ասֆալտապատ է։ Նրբանցքում կան արդյունաբերական գոտիներ, ավտոտնակներ, ինչպես նաև այտեղ է գտնվում Օլգայի լճակը։

### Անվանում
Նրբանցքը հայտնի է որպես Յաշումովի նրբանցք։ 1964 թվականին փողոցի որոշ հատված միացվել է Կուրչատովի փողոցին։ Ժամանակին նրբանցքի տեղում մի տուն է եղել և 1887 թվականին այն անվակոչվել է հենց տան սեփականատիրոջ ազգանունով, սակայն որոշ խնդիրների պատճառով մինչև 2014 թվականի հոկտեմբերի յոթը նրբանցքը չի կրել այդ անունը, իսկ դրանից հետո հանձնաժողովի ընրությամբ ու հսմաձայնությամբ  կրկին վերանվանակոչվել է և ստացել իր հին անվանումը։ 2020 թվականի հունիսի 25-ին Սանկտ Պետերբուրգի կառավարության որոշմամբ այս անունը պաշտոնապես պատկանել է Ժակ Դուկլոյի փողոցից մինչև Վերնադսկու փողոց ընկած հատվածին։

## Ծանոթագրություններ

Կատեգորիա:Սանկտ Պետերբուրգի աշխարհագրություն
Կատեգորիա:Փողոցներ այբբենական կարգով
Կատեգորիա:Փողոցներ ըստ երկրի
Կատեգորիա:Փողոցներ ըստ քաղաքի